1.

L-Anness II huwa emendat kif gej: (a) fl-Artikolu 1, id-definizzjoni ta’ Modulu ta’ Kontinġenza hija mħassra; (b) fl-Artikolu 1, id-definizzjoni ta’ “Modulu ta’ Informazzjoni u Kuntroll (ICM)” hija ssostitwita b’dan li ġej: “—‘ Modulu ta Informazzjoni u Kontroll (ICM)’tfisser il-modulu SSP li jħalli lil detenturi ta’ kont PM jiksbu informazzjoni online u li jagħtihom il-possibbiltà li jibagħtu ordnijiet ta’ trasferiment ta’ likwidità, jiġġestixxu l-likwidità u, jekk applikabbli, jagħtu bidu għal ordnijiet ta’ ħlas ta’ backup jew ordnijiet ta’ ħlas lis-Sitwazzjoni ta’ Kontinġenza f’każ ta’ kontinġenza.”; (c) fl-Artikolu 1, id-definizzjoni li ġejja hija miżjuda: “—‘ Soluzzjoni ta’ Kontingenza’ tfisser il-funzjonalità tal-SSP li tipproċessa pagamenti kritiċi ħafna u pagamenti kritiċi f’kontinġenza,” (d) fl-Artikolu 4(2), il-punt (a) huwa ssostitwit b’dan li ġej: “(a) id-dipartimenti tat-teżor tal-gvernijiet ċentrali jew reġjonali tal-Istati Membri;”; (e) fl-Artikolu 4(2), il-punt (c) huwa ssostitwit b’dan li ġej: “(c) (i) ditti ta’ investiment stabbiliti fl-Unjoni jew fiż-ŻEE, inkluż meta jaġixxu permezz ta’ fergħa stabbilita fl-Unjoni jew fiż-ŻEE; u (ii) ditti ta’ investiment stabbiliti barra ż-ŻEE, sakemm jaġixxu permezz ta’ fergħa stabbilita fl-Unjoni jew fiż-ŻEE;”; (f) fl-Artikolu 8(1)(b), il-punt (ii) huwa ssostitwit b’dan li ġej: “(ii) għall-entitajiet imsemmija fl-Artikolu 4(1)(b) u fl-Artikolu 4(2)(c)(ii), jagħtu opinjoni nazzjonali fil-forma speċifikata fl-Appendiċi III, sakemm l-informazzjoni u r-rappreżentazzjonijiet biex jingħataw f’din l-opinjoni nazzjonali jkunu diġà nkisbu minn [daħħal l-isem tal-BĊ] f’kuntest ieħor.”; (g) L-Artikolu 11(9) qed jiġi mibdul b’li ġej: “9. Il-parteċipanti għandhom immedjatament jinformaw lil [daħħal isem il-BĊ] jekk iseħħ każ ta’ inadempjenza fir-rigward tagħhom stess jew jekk humiex soġġetti għal miżuri ta’ prevenzjoni ta’ kriżijiet jew għal miżuri ta’ ġestjoni ta’ kriżi skont it-tifsira tad-Direttiva 2014/59/UE tal-Parlament Ewropew u tal-Kunsill (1) jew kwalunkwe leġiżlazzjoni ekwivalenti oħra applikabbli.”; (h) L-Artikolu 27 huwa mibdul b’dan li ġej: “Artikolu 27 Proċeduri ta’ kontinwità tas-servizz u ta’ kontinġenza 1. Fil-każ li jseħħ xi każ estern straordinarju jew kull każ ieħor li jaffettwa l-operat tal-SSP, għandhom japplikaw il-proċeduri ta’ kontinwità tas-servizz u ta’ kontinġenza deskritti fl-Appendiċi IV. 2. L-Eurosistema tipprovdi Soluzzjoni ta’ Kontinġenza jekk l-avvenimenti deskritti fil-paragrafu 1 iseħħu. Il-konnessjoni ma’ u l-użu tas-Soluzzjoni ta’ Kontinġenza għandha tkun obbligatorja għal parteċipanti meqjusa minn [daħħal l-isem tal-BĊ] bħala kritiċi. Parteċipanti oħra jistgħu, fuq talba, jaqbdu mas-Soluzzjoni ta’ Kontinġenza.”; (i) l-Artikolu 28 huwa emendat kif ġej: (i) il-paragrafu 3 huwa ssostitwit b’dan li ġej: ‘3. Il-[daħħal l-isem tal-BĊ] jista’ jimponi obbligi ta’ sigurtà addizzjonali, b’mod partikolari fir-rigward taċ-ċibersigurtà jew il-prevenzjoni tal-frodi, fuq il-parteċipanti kollha u/jew fuq parteċipanti li huma kkunsidrati kritiċi minn [daħħal l-isem tal-BĊ].’; (ii) qegħdin jiġu miżjuda l-paragrafi 4 u 5 li ġejjin: “4. Il-parteċipanti għandhom jipprovdu lill-[daħħal l-isem tal-BĊ] bl-awtoċertifikazzjoni TARGET2 tagħhom u l-attestazzjoni ta’ konformità tagħhom mar-rekwiżiti tas-sigurtà tal-punt tat-tmiem tal-fornitur tas-servizz ta’ netwerk tat-TARGET2. Fil-każ ta’ nuqqas ta’ konformità ma’ dan tal-aħħar, il-parteċipanti għandhom jipprovdu dokument li jiddeskrivi miżuri alternattivi mitiganti għas-sodisfazzjon ta’ [daħħal l-isem tal-BĊ]. 5. Il-parteċipanti li jippermettu aċċess għall-kont PM tagħhom minn partijiet terzi kif stabbilit fl-Artikolu 5(2), (3) u (4) għandhom jindirizzaw ir-riskju li jirriżulta mill-għoti ta’ tali aċċess skont ir-rekwiżiti ta’ sigurtà stabbiliti fil-paragrafi 1 sa 4. L-awtoċertifikazzjoni msemmija fil-paragrafu (4) għandha tispeċifika li l-parteċipant jimponi r-rekwiżiti tas-sigurtà tal-punt tat-tmiem tal-fornitur ta’ servizz ta’ netwerk tat-TARGET2 fuq partijiet terzi li għandhom aċċess għall-kont PM ta’ dak il-parteċipant.”; (j) fl-Artikolu 29(1), il-punt (c) huwa ssostitwit b’dan li ġej: “(c) jippermetti li l-parteċipanti jagħtu bidu għal ridistribuzzjonijiet ta’ riżerva tal-likwidità u ħlasijiet ta’ riżerva ta’ kontinġenza jew ordnijiet ta’ ħlas lis-Soluzzjoni ta’ Kontinġenza f’każ ta’ xi ħsara fl-infrastruttura tal-ħlas tal-parteċipant.”; (k) fl-ewwel sentenza fl-Artikolu 38(2), il-punt (c) huwa ssostitwit b’dan li ġej: ‘(c) awtoritajiet ta’ superviżjoni, riżoluzzjoni, u sorveljanza ta’ Stati Membri u tal-Unjoni, inkluż BĊi, sa fejn dan huwa meħtieġ għat-twettiq tad-dmirijiet pubbliċi tagħhom, u sakemm f’dawn il-każijiet kollha l-iżvelar mhuwiex f’kunflitt mal-liġi applikabbli.’; (l) fl-Appendiċi I, il-ħames linja tat-tabella fil-punt 2(1) hija ssostitwita kif ġej: “MT 202COV Obbligatorja Ħlasijiet ta’ kopertura”; (m) fl-Appendiċi III, taħt l-intestatura ‘Termini ta’ referenza għall-opinjonijiet nazzjonali għal parteċipanti li mhumiex fiż-ŻEE fit-TARGET2’, il-paragrafu 3.2 huwa ssostitwit b’dan li ġej: “3.2. Kwistjonijiet ġenerali ta’ insolvenza u ta’ ġestjoni ta’ kriżi 3.2.a Tipi ta’ proċedimenti ta’ insolvenza u ta’ ġestjoni ta’ kriżi L-uniċi tipi ta’ proċedimenti ta’ insolvenza (inklużi kompożizzjoni jew rijabilitazzjoni) li, għall-finijiet ta’ din l-Opinjoni, għandhom jinkludu l-proċedimenti kollha fir-rigward tal-assi tal-Parteċipant jew kull fergħa li jista’ jkollu fi [ġurisdizzjoni] li għalihom il-Parteċipant jista’ jkun suġġett fi [ġurisdizzjoni], huma dawn li ġejjin: [elenka l-proċedimenti fil-lingwa oriġinali u t-traduzzjoni bl-Ingliż] (flimkien imsejħa l-‘Proċedimenti ta’ Insolvenza’). Minbarra l-Proċedimenti ta’ Insolvenza, il-Parteċipant, kull parti mill-assi tiegħu, jew kull fergħa li jista’ jkollu fi [ġurisdizzjoni] jistgħu jsiru suġġett fi [ġurisdizzjoni] għal [elenka kull moratorju, receivership, jew kull proċediment ieħor applikabbli, li b’riżultat tagħhom, ħlasijiet lil u/jew mill-Parteċipant jistgħu jiġu sospiżi, jew fir-rigward ta’ dawn il-ħlasijiet jistgħu jiġu imposti xi limitazzjonijiet, jew proċedimenti simili, inkluż miżuri ta’ prevenzjoni ta’ kriżi jew miżuri ta’ ġestjoni ta’ kriżi ekwivalenti għal dawk iddefiniti fid-Direttiva 2014/59/UE, fil-lingwa oriġinali u t-traduzzjoni bl-Ingliż] (flimkien imsejħa bħala l-‘Proċedimenti’). 3.2.b Trattati ta’ insolvenza [ġurisdizzjoni] jew ċerti suddiviżjonijiet politiċi fi [ġurisdizzjoni], kif speċifikat, huwa/huma parti fit-trattati ta’ insolvenza li ġejjin: [speċifika, jekk japplika li għandhom jew jista’ jkollhom impatt fuq din l-Opinjoni].”; (n) fl-Appendiċi IV, il-paragrafu 6 huwa emendat kif ġej: (i) il-punti (a) u (b) huma ssostitwiti b’dan li ġej: “(a) jekk [daħħal l-isem tal-BĊ] iqis li hu meħtieġ li jsir hekk, għandu jibda l-ipproċessar ta’ kontinġenza ta’ ordnijiet ta’ ħlas permezz tas-Soluzzjoni ta’ Kontinġenza tal-SSP. F’dawn il-każijiet, il-parteċipanti u s-sistemi anċillari għandhom jingħataw biss livell ta’ servizz minimu. Il-[daħħal l-isem tal-BĊ] għandu jinforma lill-parteċipanti u s-sistemi anċillari tiegħu bil-bidu tal-ipproċessar ta’ kontinġenza permess ta’ kull mezz disponibbli ta’ komunikazzjoni. (b) Fl-ipproċessar ta’ kontinġenza, l-ordnijiet ta’ ħlas għandhom ikunu sottomessi mill-parteċipanti u awtorizzati mill-[daħħal isem il-BĊ]. Barra minn hekk, is-sistemi anċillari jistgħu jissottomettu fajls li jkun fihom struzzjonijiet ta’ ħlas, li jistgħu jittellgħu fis-Soluzzjoni ta’ Kontinġenza minn [daħħal l-isem tal-BĊ].”; (ii) il-punti (d) u (e) huma ssostitwiti b’dan li ġej: “(d) Ħlasijiet meħtieġa biex jiġi evitat ir-riskju sistemiku għandhom jitqiesu ‘kritiċi’ u [daħħal isem il-BĊ] jista’ jiddeċiedi biex jibda pproċessar ta’ kontinġenza fir-rigward tagħhom. (e) Il-parteċipanti għandhom jissottomettu ordnijiet ta’ ħlas għall-ipproċessar ta’ kontinġenza direttament fis-Soluzzjoni ta’ Kontinġenza u l-informazzjoni lil min jitħallas għandha tingħata permezz ta’ [niżżel il-mezzi ta’ komunikazzjoni]. Is-sistemi anċillari għandhom jissottomettu fajls li jkun fihom struzzjonijiet ta’ pagament lil [daħħal l-isem tal-BĊ] biex jitellgħu fis-Soluzzjoni ta’ Kontinġenza u li jawtorizzaw [daħħal l-isem tal-BĊ] biex jagħmlu dan. [daħħal l-isem tal-BĊ] jista’, b’mod eċċezzjonali, ukoll idaħħal il-pagamenti manwalment f’isem il-parteċipanti. L-informazzjoni dwar il-bilanċi tal-kontijiet u l-entrati ta’ debitu u kreditu tista’ tiġi akkwistata permezz ta’ [daħħal isem il-BĊ].”; (o) fl-Appendiċi IV, il-punt (a) tal-paragrafu 7 huwa ssostitwit b’dan li ġej: “(a) Fil-każ li parteċipant ikollu problema li żżommu milli jagħmel saldu ta’ ħlasijiet fit-TARGET2, tkun ir-responsabbiltà tiegħu biex isolvi l-problema. B’mod partikolari, parteċipant jista’ juża soluzzjonijiet in-house jew il-funzjonalità tal-ICM, jiġifieri ridistribuzzjonijiet ta’ riżerva tal-likwidità u ħlasijiet ta’ riżerva ta’ kontinġenza (per eżempju CLS, EURO1).”; (p) fl-Appendiċi VI, it-tielet u r-raba’ linji tat-tabella fil-punt 13 huma mibdula b’li ġej: “Ordnijiet ta’ trasferiment ta’ likwidità T2S DCA lil T2S DCA 14,1 ċenteżmu ta’ euro għal kull trasferiment Moviment intrabilanċ (jiġifieri, imblokkar, żblokkar, riżerva ta’ likwidità, eċċ) 9,4 ċenteżmu ta’ euro għal kull tranżazzjoni”;